د مستخدم په توګه تاسې باید خلک له زیان څخه وساتئ. په دې کې مناسب اقدامات اخیستل شامل دي څو ستاسې کارکوونکي او نور خلک له کورونا وایرس څخه وساتل شي. دې ته د خطر ارزونه ویل کیږي. **دا سند به ستاسې سره مرسته وکړي چې د کارګرانو او عام خلکو لپاره د کار خوندي چاپیریال یقیني کړئ.**

دا سند په ځانګړي توګه د کوچني او منځنۍ درجې د تجارتونو لپاره مطرح شوی دی څو ستاسې سره د خطر د ارزونې د چمتو کولو په پروسه کې مرسته وکړي، ځکه چې داسې نه بریښي چې تاسې د داخلي روغتیا او خوندیتوب مناسب او وړ نماینده یا د بهرنۍ روغتیا او خوندیتوب مشاور ته لاس رسی لرئ.

د دې یقیني کولو لپاره چې ستاسې سوداګري د کوویډ خوندیتوب تضمینوي، تاسې باید لاندې اقدامات ترسره کړئ:-

* دا تعین وکړئ چې د کار کوم فعالیت (فعالیتونه) یا وضعیتونه د وایرس د انتقال لامل کیدی شي،
* دې ته پام وکړئ چې چا ته خطر جوړیدی شي او څنګه،
* د مهارولو د اقداماتو تعین وکړئ او دا پلي کړئ څو د وایرس د خپریدو او/یا انتقال خطرونه کم کړل شي، یا کله چې امکان وي د دغه ډول کار فعالیت (فعالیتونه)/وضعیتونه مه ترسره کوئ.
* دا تصمیم ونیسئ چې په موسسه/سوداګرۍ کې به دغه اقدام کوم کس او کله کوي.

**یادونه: هغه مستخدم چې پنځه یا زیات کارګران لري، باید په الیکتریکي توګه یا په لاسي سند کې د هغوی د خطر د ارزونې مهم معلومات ثبت کړي. که تاسې له پنځو څخه کم کارګران لرئ، تاسې په لیکلي یا الیکترونیکي توګه دې ثبتولو ته اړتیا نه لرئ، البته موږ د داسې کولو وړاندیز کوو چې د آمریت او کارکوونکو لپاره په مراجعه کې اسانتیا راولئ.**

ستاسې د لارښوونې لپاره، موږ د ’د کورونا وایرس د خطر د مهارولو لپاره تاسې وار له مخه څه کوئ‘ موضوع د لاندې د خطر ارزونه پیل کړي ده، چې په دې کې مو د کوویډ- 19 د مهارولو په اړه اساسي معلومات شامل کړې دي چې اوسمهال په بیلابیلو حکومتي وېب پاڼو خپریږي. تاسې باید هغه اضافي کسان هم په پام کې ونیسئ چې زیان ورته رسیدلی شي او لاندې په دې سند کې د ثبت شوي درجې په ګروپونو کې شامل نه دي، او بیا دا ارزونه وکړئ چې هغوی ته زیان څنګه رسیدلی شي. سربېره پردې، تاسې باید هغه اقدامات هم ثبتوئ چې تاسې یې کول غواړئ او همدغه شان دا تعین به کوئ چې څوک به دغه اقدامات کوي او د دې بشپړولو لپاره به د وخت تعین وکړئ او کله چې بشپړ شي، نو نښه به یې کړئ.

لطفاً په یاد لرئ:د مهارولو دا ټول اقدامات چې په دې نمونه کې ثبت شوې دي، ښایي ستاسې د سوداګرۍ د فعالیت یا ودانیو سره تړاو نه لري یا د عملي کیدو وړ نه یي. له دې امله، تاسې په مناسب ډول په دې کې ترمیم کولی شئ یا یې لرې کولی شئ.

غوره به دا وي چې دا سند په الیکترونکي توګه بشپړ کړئ، ځکه چې کوم معلومات تاسې ورکوئ، هغه به په پراخه او د پوهیدو وړ په بڼه کې وي. موږ وړاندیز کوو چې تاسې د روغتیا او خوندیتوب اجرائیه وېب باڼه وګورئ: د کورونا وبا په ترځ کې په خوندي توګه کار کول: [www.hse.gov.uk/coronavirus/working-safely/resources.htm](http://www.hse.gov.uk/coronavirus/working-safely/resources.htm) او دا لارښوونه [HSE Working Safely During the Coronavirus Outbreak - A Short Guide](https://www.hse.gov.uk/news/assets/docs/working-safely-guide.pdf?utm_source=govdelivery&utm_medium=email&utm_campaign=coronavirus&utm_term=working-safely-4&utm_content=digest-13-may-20)

کله چې دا نمونه یا ټېمپلېټ بشپړ کړل شي، تاسې یې خوندی کولای شئ څو یې تاسې د حکومت د نوي صادر شوي لارښوونې سره سم بیاکتلی او معلومات یې نوې کولی شئ، او/یا د کار په ځای/چاپیریال کې د تطبیق کیدونکي د مهارولو د اضافي اقداماتو سربېره د نوي کورونا وایرس د کار سره د اړوندو خطرو له تعین څخه.

**دا مهمه ده چې تاسې د خپل کارګرانو یا د هغوی د روغتیا او خوندیتوب د استازي سره د خپلې ارزونې او وړاندیز شوي اقداماتو په اړه خبرې اترې وکړئ.**

مشورتي یادونه: تاسې دې نمونې ته د خپل خطر د ارزونې د استعمالولو لپاره اړتیا نه لرئ. په دې اړه د نورو معلوماتو او د سوداګرۍ د بیلا بیل سکتورونو د خطر د ارزونو د مثالونو کتلو لپاره، لطفاً د روغتیا او خوندیتوب اجرائیه وېب پاڼه په دې ادرس وګورئ: <http://www.hse.gov.uk/risk/casestudies/>

**د کوویډ- 19 خطر ارزونه**

**د شرکت/سوداګرۍ نوم: ارزونه ترسره شوې له اړخه د:**

**ادرس:**

**د ارزونې نیټه:**

 **د بیاکتنې نیټه:**

| خطرې څه دي؟ | څوک زیانمن کیدی شي او څنګه؟ | د کورونا وایرس د خطرو مهارولو لپاره تاسې له مخه څه کوئ؟ | د کورونا وایرس د خطرو مهارولو لپاره تاسې نور کوم اقداماتو ترسره کولو ته اړتیا لرئ؟ | څوک به دا اقدام کوي؟ | دا اقدام به کله کوي؟ | ترسره کړل شو |
| --- | --- | --- | --- | --- | --- | --- |
| د کورونا وایرس (کوویډ- 19) انتقال/خپریدنه  | څوک:* کارګران
* راتلونکي کسان
* مشتریان
* رسوونکي
* صفایي کوونکي
* قراردادیان
* موټروانان
* حساس یا زیانمن کیدونکي

ګروپونه، لکه امیدوارې کارکوونکي او هغه کسان چې د روغتیا څرګندې ناروغۍ لري.  څنګه* هر هغه کس چې په فزیکي توګه یې د هغه مسموم کس سره اړیکې لرلې وي چې ستاسې په سوداګرۍ کې یې د ناروغۍ څه علایم/نښې لرلې.
* ککړ شوي مادو/شیانو/کاري اسبابو/مشینرۍ له لاس وروړل.
 | * فردي حفظ الصحه – د بیکتریا ضد سابون د لاسو مینځلو اسانتیاوې، تودې او سړې بهیدونکي اوبه او د یو ځل مصرف لاسي جانپاکې.
* کارکوونکو ته باید وویل شي چې په ښه توګه لږ تر لږه تر 20 ثانیو پورې خپل لاسونه مینځي.
* د کارکوونکو روغتیا، د مثال په توګه، د روغتیا کتنې/پوښتنلیکونه
* د حساس/ستر خطر لرونکي کارګرانو/کارکوونکو لپاره د خوندیتوب تګلارې - د خوندیتوب دغه تګلارې تشویقوئ یا د ستر خطر لرونکي ګروپونو ته وایئ چې له کور څخه کار ته دوام ورکړي.
* **د کار په ترڅ کې کارکوونکي د کوویډ علایم څرګندوي**
* **د کار په ترڅ کې ټولنیز واټن ساتل – کارګران د کار په ترڅ کې ټولنیز واټن ساتي**

**مشتریان/قراردادیان/راتلونکي کسان*** **د کار په ځای کې د کوویډ په اړه لارښوونې**
* په ودانیو کې دننه او بهر کتارونه برابرول
* د ودانیو د ننوتلو او وتلو لارو ته لاس رسی مهارول
* د ودانیو اسباب پاکول او بې میکروبه کول
* د ګډ کار اسباب
* عمومي ککړتیا، د مثال په توګه، د تجارت د مال/کاري اسابو/شیان په لاس کې ورکول

 * د سوداګرۍ راکړې ورکړې/د مشتري د تادیې طریقې، د مثال په توګه، د مشتري د امرونو لپاره تګلاره
 | * د فردي ساتنې اسباب، د مثال په توګه، د مخ ماسکونه/دستکشې.
* کارګرانو ته باید یادګیرنه وکړل شي چې دستکشې اچول د ښه لاس مینځلو بدیل نه شي کیدلی.
 |  |  |  |
|  |
| * د کارګرانو د راتللو او رخصتیدلو وختونه
* د کارګرانو وقفې/د کانتین سیمه
* د کار د ځای فعالیتونه او تګلارې
* د کار د ځای نخشه/بیا برابرول، د مثال په توګه، د کار د ځای لپاره د تګ راتګ ټاکل شوي لارې.
* د کار د زیات استعمالیدونکي ځایونو برابرتیا، د مثال په توګه، لفټونه/زینې/داخلي لارې
* دغه ځای ته او له دې څخه شیان وړل راوړل
* د راتلونکي کسانو/ملیمنو لپاره تګلارې
* د کار د ځای ټرانسپورټ
 |   |  |  |  |

**کله چې تاسې د خپل خطر ارزونه بشپړه کړئ، دا سند په خپله وېب پاڼه خوندي او اپ لوډ کړئ یا یې په کاغذي بڼه چاپ کړئ.**

اوس، د حکومت د پوسټر دا نقل ډاونلوډ او چاپ کړئ، ”په 2020 کې د کوویډ- 19 څخه خوندي پاتې کیدل‘، چې دا تاسې په دې ادرس موندلی شئ: <https://assets.publishing.service.gov.uk/media/5eb96e36d3bf7f5d4043931f/staying-covid-19-secure-accessible.pdf>. دغه پوسټر په خپل کاري ځای/ کاري چاپیریال کې په داسې مهم ځای کې ولګوئ څو یې ستاسې کارګران، مشتریان او نور راتلونکي ویني چې تاسې حکومتي لارښوونه مراعتوئ.

په پای کې، حکومت د کورونا وایرس په ترڅ کې په خوندي توګه د کار کولو په اړه د سوداګرۍ د بیلا بیل صنعتونو لپاره اته لارښوونې وړاندې کړي دي. تاسې د خپل کار د ځای په اړه په لاندې لینکونو کلیک کولو/کتلو سره دغه لارښوونه (لارښوونې) کتلی شئ.

<https://www.gov.uk/guidance/working-safely-during-coronavirus-covid-19/construction-and-other-outdoor-work>

<https://www.gov.uk/guidance/working-safely-during-coronavirus-covid-19/factories-plants-and-warehouses>

<https://www.gov.uk/guidance/working-safely-during-coronavirus-covid-19/labs-and-research-facilities>

<https://www.gov.uk/guidance/working-safely-during-coronavirus-covid-19/offices-and-contact-centres>

<https://www.gov.uk/guidance/working-safely-during-coronavirus-covid-19/homes>

<https://www.gov.uk/guidance/working-safely-during-coronavirus-covid-19/restaurants-offering-takeaway-or-delivery>

<https://www.gov.uk/guidance/working-safely-during-coronavirus-covid-19/shops-and-branches>

<https://www.gov.uk/guidance/working-safely-during-coronavirus-covid-19/vehicles>